LG Optimus SOL » Preisbewertung.de
Foto: Prototyp LG Optimus Sol
August 11, 2011 | abgelegt unter Hersteller, LG Electronics, Smartphones, Telekommunikation Kommentare Guru Garden Brown Broadloom Carpet by Marcel Wanders for Moooi Carpets | Space Furniture
Guru Garden Brown Broadloom avan ray | Cars & Vehicles | Gumtree Australia Free Local Classifieds
Suggested Searches: avan ray 14avanavan with bunksavan the rayjayco swan 2017viscount bunksavan taylaavan caravansavan family15ft caravanavan camperavan bunkavan smallavan aspire 499avan caravan
1 - 7 of 7 ads for "avan ray" within Cars & Vehicles Wes-Kaap-treindiens dalk opgeskort weens betogings | Maroela Media
Wes-Kaap-treindiens dalk opgeskort weens betogings
Een van die beskadigde Metrorail-treine by die Chris Hani-stasie in die Wes-Kaap (Augustus 2014) Foto: @kevinjohnbrandt, Twitter
Die Passasierspooragentskap van Suid-Afrika (Prasa) het Donderdag gewaarsku dat volgehoue gewelddadige aanvalle op treine in die Wes-Kaap tot ŉ opskorting van dié diens kan lei.
“Die volgehoue wetteloosheid kan moontlik daartoe lei dat ons sentrale lyne in die Wes-Kaap moet sluit totdat betogers nie meer staatsbates vernietig nie en wanneer gemeenskappe hierdie misdadigers uitken,” het Mosenngwa Mofi, uitvoerende hoof van Prasa, gesê. “Ons kan nie dit waag om nuwe treine en infrastruktuur beskikbaar te stel indien die huidige diens nie veilig is nie.”
Mofi het Donderdag Khayelitsha besoek om die skade aan ŉ trein en stasie te ondersoek nadat betogers dit aan die brand gesteek het.
Riana Scott, streekswoordvoerder vir Metrorail, het gesê ŉ groep betogers het Woensdag omstreeks 19:00 ŉ brand gestig in ŉ leë trein by die Chris Hani-stasie. Die drywer en veiligheidswag moes vlug. Vier waens is vernietig en oorhoofse elektriese toerusting en pale is beskadig.
Betogers het net daarna probeer om die Kuyasa-stasie af te brand. “Konserwatief beraam beloop die skade minstens R8 miljoen,” het Scott gesê. Die skade aan die stasie en oorhoofse elektriese toerusting is nie hierby ingesluit nie.
Brett Herron, burgemeesterskomiteelid vir vervoer, het die vandalisme as “skokkend en weersinwekkend” veroordeel. Hy het gesê ŉ MyCiTi-bus is ook omstreeks 18:00 naby Kuyasa-stasie met klippe bestook. Geen passasiers is beseer nie en die bus is uit die diens onttrek weens ŉ stukkende venster.
Herron het gesê hulle het gratis Myconnect-buskaartjies by die Kuyasa-stasie beskikbaar gestel, maar dit is nou gesluit tot verdere kennisgewing. “Dit is ongelukkig die inwoners van Khayelitsha wat die ergste geraak word hierdeur,” het hy gesê.
Mofi sê indien die geweld voortduur, is dit slegs ŉ kwessie van tyd voordat mense beseer word of sterf. “Dit is heeltemal onaanvaarbaar dat, ná 20 jaar van demokrasie, persone steeds hul frustrasie oor dienslewering uitdruk deur middel van geweld en moedswillige vandalisme,” het hy gesê.
Altesaam 31 waens is in die 2013/14 finansiële jaar beskadig deur brand of brandstigting. Die organisasie het die afgelope drie jaar R382 miljoen verloor weens diefstal en vandalisme. “Dit is baie jammer dat hierdie bates wat aangeval word ons vermoë beperk om ŉ behoorlike diens aan ons klante te verskaf,” het Mofi bygevoeg.
Metrorail is gedwing om treindienste op die Khayelitsha-Kuyasa-Chris Hani-roete op te skort tot verdere kennisgewing.
Pendelaars moes van Donderdag af van alternatiewe vervoer gebruik maak, aangesien die situasie nog nie stabiel genoeg is om ŉ buspendeldiens in te stel nie. Die treindiens van Kaapstad na Khayelitsha en ander lyne is steeds beskikbaar.
Kapt. Frederick van Wyk, woordvoerder vir die polisie in die Wes-Kaap het gesê ŉ saak van opsetlike saakbeskadiging word ondersoek. Niemand is nog in verband met die voorvalle in hegtenis geneem nie.
lizeth Croukamp · 4 jaar gelede
skokkend hoe die mense eie kele afsny!